18/08/2010 | Administración LocalMunicipal
Ribeira
Bases achegas deportes 2010.

Mediante decreto da alcaldía de 5.08.10, o Concello de Riveira ven de aprobar a convocatoria de achegas para a promoción de actividades deportivas correspondente ao exercicio 2010. De acordo co disposto no artigo 9.3 da Lei 38/03, de 17 de novembro, Xeral de Subvencións, procédese á publicación das bases reguladoras da convocatoria, iniciándose un período de exposición ao público por prazo de dez días, a contar desde o día seguinte á inserción deste anuncio no Boletín oficial da provincia, co obxecto de que poidan presentarse as reclamacións ou alegacións que se consideren oportunas, quedando de manifiesto o correspondente expediente nas dependencias da Oficina Municipal de Deportes, sitas no Auditorio Municipal (Praza dos Mariñeiros s/n). BASES DA CONVOCATORIA DE SUBVENCIÓNS PARA A PROMOCIÓN DE ACTIVIDADES DEPORTIVAS. EXERCICIO 2010.1.-OBXECTO. Esta convocatoria ten por obxecto establecer os criterios e o procedemento para a concesión de subvencións, durante o exercicio 2010, destinadas a promover actividades dos clubs e asociacións deportivas existentes no Concello de Riveira, de acordo cos principios de obxectividade, concorrencia competitiva e publicidade.1.1.- Obxectivos estratéxicos, ou de primeiro nivel. A concellaría de Deportes, a través da presente convocatoria, proponse a consecución dos seguintes obxectivos estratéxicos: a) Achegar a práctica do deporte ao maior número posible de veciños e veciñas, empregando para elo aos colectivos como instrumento para acadar este fin. b) A existencia dunha vida deportiva estable dentro do ámbito territorial do Concello de Riveira, programada e desenvolta polas entidades do ámbito privado, e na que a administración municipal represente un papel secundario, tanto na elección do tipo de actividades a desenvolver, como na súa posta en práctica e no seu financiamento. c) A participación activa dos veciños nunha actividade -o deporte- de claro interese público, como medio de promover hábitos saudables entre a poboación, e de propiciar o xurdimento de oportunidades de convivencia entre os veciños.1.2.- Obxectivos instrumentais, ou de segundo nivel. Para a consecución dos obxectivos estratéxicos, establécense as seguintes liñas de actuación, ou obxectivos secundarios: a) Primar as actividades que cheguen a un maior número de persoas, sempre que esta cifra resulte acreditable b) Conquerir a máxima difusión das actividades acollidas á convocatoria, especialmente cando estean abertas ao público en xeral, expoñendo carteis publicitarios das mesmas nas dependencias municipais, e empregando os medios que se consideren oportunos para garantir a pública difusión da súa celebración. c) Acadar o autofinanciamento das entidades, primando a aquelas que acheguen unha maior porcentaxe de fondos propios ao desnvolvemento das actividades. d) Procurar o máximo rigor na formulación das solicitudes, establecendo un coeficiente de financiamento no momento da concesión, de xeito que a achega municipal garde a mesma relación co gasto declarado que co realmente executado. Poderá ser subvencionada, ata un máximo do 70 % do gasto efectuado e acreditado, co límite de 7.000 €, a organización de actividades deportivas desenvoltas por entidades deportivas de carácter afeccionado. As actividades subvencionadas desenvolverse dentro do exercicio 2010. Non se subvencionarán investimentos reais. O Concello de Riveira dispón das seguintes contías orzamentarias para destinar a esta convocatoria: A consignación total da convocatoria distribúese do seguinte xeito: Non obstante o anterior, ao longo do exercicio orzamentario poderán presentarse solicitudes que, por circunstancias novas ou por causas imprevisíbeis e excepcionais, non puidesen presentarse no prazo sinalado na base quinta; esta circunstancia deberá motivarse adecuadamente, e o importe total das concesións por cada partida orzamentaria non poderá superar o 10% do importe total da consignación desta. Estas peticións tramitaranse de acordo coas presentes bases, agás no cumprimento do prazo. Poderán optar a estas subvencións: a) Os clubs deportivos inscritos no Rexistro Municipal de Asociacións no momento de formular a súa solicitude. Non poderán optar a estas subvencións as persoas e entidades ás que se refiren os artigos 13.2 e 13.3 da Lei 38/2003 de 17 de novembro, Xeral de Subvencións. As entidades solicitantes non poderán ter pendente a xustificación ningunha axuda anterior do Concello, a non ser que lles fora concedida unha prórroga.5.1.- Lugar de presentación. As solicitudes deberán presentaranse no rexistro xeral do Concello de Riveira, ou en calquera outros rexistros públicos aos que se refire o artigo 38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.5.2.- Prazo de presentación. O prazo para presentar as solicitudes é de quince días, contado desde o día seguinte á publicación desta convocatoria no Boletín Oficial da Provincia.5.3.- Documentación integrante das solicitudes. As solicitudes deberán achegar a seguinte documentación, de acordo cos modelos que figuran como anexos ás presentes bases: Estes anexos poderán obterse igualmente no Rexistro Xeral do Concello, na Oficina Municipal de Deportes (sita no Auditorio Municipal), así coma na páxina web do Concello (www.riveira.es). Entre a documentación a achegar, deberá figurar igualmente unha memoria detallada na que se reflicta o conxunto de actividade desenvolta polo solicitante no ano 2009, así como o detalle pormenorizado dos gastos e ingresos dese exercicio. A concesión das subvencións realizarase en réxime de concorrencia competitiva, mediante comparación das solicitudes presentadas a fin de establecer unha prelación entre as mesmas, de acordo cos criterios de valoración sinalados nestas bases. Para a instrución do procedemento será competente a concellaría de deportes. Na mesma constituirase unha comisión avaliadora, composta polos seguintes membros: · Presidente: o Concelleiro Delegado de Deportes, ou persoa en quen delegue. · Vogais: o O xefe da oficina municipal de deportes. o Un concelleiro por cada grupo municipal da oposición existente no pleno, que será designado polo seu voceiro, mediante escrito dirixido á alcaldía. Na comisión actuará como secretario/a, sen voto, un funcionario do Concello. A comisión avaliadora estudará a solicitudes presentadas, formulando proposta de concesión de achega despois da consideración das actividades a realizar, de acordo en todo caso cos seguintes criterios: 1. O importe da achega a conceder a cada club dependerá da contía que cada un deles sexa quen de acreditar ter gastado no exercicio 2010, en cada unha das categorías de gasto sinaladas na base 3ª. O importe da achega que corresponda a cada club será determinado, para cada categoría, mediante a aplicación dun criterio proporcional puro.2. Ao gasto que acrediten os clubs en cada unha das categorías de gasto, seranlle aplicados os seguintes índices correctores: A) Gasto efectuado sen adestrador titulado Gasto efectuado con adestrador titulado B) 3. De acordo co disposto no artigo 20.2 l) da Lei 9/07, de 13 de xuño, de Subvencións de Galicia, a aqueles clubs que acrediten ter empregado o galego para o desenvolto a súa actividade, o gasto acreditado seralle incrementados, en cada caso, nun 5 %. Esta acreditación poderá efectuarse mediante a apartación de carteis publicitarios, ou elementos similares.4. Unha vez efectuados os cálculos anteriores, obterase para cada club unha “contía acreditada por categoría”, que será á base para determinar o importe da achega municipal a percibir por cada Club.5. A achega total percibida polo club será a súa da que lle correspondera por cada unha das categorías. O órgano competente para resolver o procedemento será a Xunta de Goberno Local. A resolución de concesión ditarse no prazo máximo de tres meses desde o remate do prazo de presentación de solicitudes. A notificación do acordo deberá efectuarse no prazo de dez días sinalado no artigo 58 da Lei 30/92, 26 de novembro, de réxime xurídico das administracións públicas e do procedemento administrativo común. O Concello de Riveira comunicará os concesionarios, no seu caso, a cantidade da subvención a percibir, a cantidade a xustificar, e recordaralle na mesma notificación o prazo de xustificación. A falta de resolución expresa en prazo implicará a desestimación da solicitude. A resolución (expresa ou presunta) do procedemento pon fin á vía administrativa. Contra ela poderá interpoñerse recurso de reposición, ou ben directamente recurso contencioso administrativo, nas condicións previstas na normativa reguladora dos mesmos. De acordo co previsto no artigo 30 do RD 887/06, no mes seguinte ao trimestre natural en que se resolva a distribución de achegas ao abeiro desta convocatoria, procederase a publicar a relación de beneficiarios, nos termos indicados en dita norma. O prazo de xustificación finalizará, en todo caso, o 15 de novembro do 2010, agás que se solicitara e concedera unha prórroga, ou que o Concello a acordara con carácter xeral. En caso de que fora concedida a instancia de parte, a correspondente solicitude deberá presentarse antes do 1 novembro de do 2010. A falta de resolución expresa antes do remate do prazo de xustificación implicará a desestimación da solicitude de prórroga. A prórroga que se conceda será única, e non excederá en ningún caso do prazo dun mes. Para o pagamento das subvencións presentaranse memoria xustificativa, de acordo co modelo que figura como anexo a estas bases. Á memoria deberán xuntarse en todo caso facturas orixinais (ou copias COMPULSADAS) dos gastos. O importe dos gastos xustificados deberá representar, como mínimo, o 142,86 % da subvención concedida. En caso contrario, a achega outorgada experimentará unha redución proporcional. Xunto co acordo de concesión da achega, poderase resolver o pago (total ou parcial) da mesma sempre e canto o beneficiario tivera aportado na solicitude de subvención a memoria xustificativa á que se refire o anterior parágrafo. As facturas deberán cumprir os requisitos esixidos polos regulamentos do I. V. E. e de expedición de facturas. No caso de facturas expedidas por persoas físicas deberá acreditarse o ter practicado a oportuna retención por IRPF. Serán aceptados como xustificantes de gasto os certificados de pago expedidos por colexios arbitrais e federacións deportivas, así como documentos similares referidos a mutualidades. O pago das facturas aportadas como xustificación, que se poderá realizar tanto antes coma despois do cobro da subvención, deberá quedar acreditado documentalmente mediante a utilización de transferencia bancaria, tarxeta de débito ou crédito, cheque nominativo ou calquera outro medio que deixe constancia da data de pago e da identidade do perceptor. Só excepcionalmente se poderá realizar o pago en metálico para gastos de ata 150,00 €, nos que non resulte posibel a utilización dun dos medios anteriormente indicados. En caso de que a achega concedida fora superior aos 3.000 €, xunto ca xustificación deberán achegarse certificados oficiais acreditativos de estar o beneficiario ao corrente no pago das súas obrigas tributarias e ca Seguridade Social. A achega destes certificados non será precisa naqueles casos en que o beneficiario autorice expresamente ao concello para a súa obtención, de acordo co anexo II a estas bases. Deberá xuntarse igualmente á memoria copia dos carteis que se utilizaran para publicitar a actividade. A difusión da actividade deberá ser levada a cabo preferentemente en lingua galega, facéndose constar en todo caso a colaboración do Concello de Riveira. Á vista da documentación xustificativa presentada e logo dos informes previos da Concellaría de Deportes e da Intervención, o órgano competente valorará o cumprimento das actividades ou investimentos subvencionados e se a documentación é correcta, procederase ao pagamento da subvención. Para a valoración do cumprimento da finalidade básica da subvención terase en conta o seguinte: - No caso de que se xustifique gasto polo 100% do presuposto subvencionado a xustificar, aboarase a totalidade da subvención. - No caso de que se xustifique gasto inferior ao 100% e, polo menos do 50% do presuposto subvencionado a xustificar, aboarase a parte proporcional da subvención. - No caso de que se xustifique gasto inferiór ao 50% do presuposto subvencionado a xustificar, non se considerará cumprida a finalidade básica da subvención, polo que non se aboará cantidade ningunha. O aboamento da subvención materializarase mediante transferencia bancaria á conta sinalada pola entidade na súa solicitude. As subvencións serán reintegradas nos supostos previstos no artigo 37 da Lei 38/2003 de 17 de novembro. As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas, sempre e cando o importe total do conxunto das mesmas non supere o custe da actividade subvencionada. Vencido o prazo de xustificación ou, no seu caso, a prórroga, sen que a entidade presentara a documentación xustificativa, a Concellaría de Deportes a requerirá para que a presente no prazo improrrogable de dez días. A falta de presentación da documentación neste prazo suporá a perda da subvención e demáis responsabilidades previstas na Lei xeral de subvencións. A presentación da documentación neste prazo excepcional non eximirá ao beneficiario da sanción que lle corresponda segundo a seguinte gradación: - Retraso na presentación da xustificación ata un mes: sanción do 20% do importe da subvención. - Retraso na presentación da xustificación de un mes ata tres: sanción do 40% do importe da subvención. - Retraso na presentación da xustificación de máis de tres meses: sanción do 60% do importe da subvención. Os beneficiarios de subvencións quedarán sometidos ás responsabilidades e réxime sancionador disposto na normativa estatal e autonómica reguladora das subvencións públicase, se é o caso, ao disposto no Código Penal (Lei Orgánica 10/85). A falta de xustificación na forma e nos prazos sinalados poderá ocasionar as responsabilidades que correspondan. As asociacións beneficiarias de subvencións concedidas polo Concello quedarán obrigadas a someterse a todas as actuacións que este poida acordar para comprobar que os fins ós que se dedica a subvención se corresponden cos fins para os que se solicitara e concedera a axuda, e para comprobar se cumpren todas as condicións esixidas para a concesión da subvención ou axuda. Para todo o non previsto nestas bases será de aplicación o contemplado no marco normativo vixente, e especialmente na base nº 56 de execución de orzamento. DESIGNACIÓN DA PERSONA REPRESENTANTE DA ENTIDADE ANTE O CONCELLO DE RIVEIRA. D/Dª _________ ______________________________ en calidade de Secretario/a da entidade ______________________________________. CERTIFICO. Que a xunta directiva da entidade, en sesión celebrada o día__________ adoptou os seguintes acordos: 1º.- Acollerse á convocatoria de subvencións promovida polo Concello de Riveira destinada a clubs deportivos correspondente ao exercicio 2010.2º Designar a D/Dª___________________________ para que represente ao club ante o Concello en todo o procedemento. E para que así conste, ós efectos oportunos, expido e firmo a presente, de orden e co Visto e Prace do Sr. Presidente, en Riveira, a ___ de_______de dous mil____. Asinado. O SECRETARIO. Visto a Praceº O PRESIDENTE. Nota.- Deberá xuntarse copia compulsada do DNI da persoa que represente á entidade ante o concello. DECLARACIÓN RESPONSABLE DO REPRESENTANTE DA ENTIDADE. D./Dona._________________________________________________________________, con N. I. F.______________________, residente no Concello de ___________________________, parroquia/localidade de __________________, lugar/rúa ________________________ nº_____, portal______, andar______, na súa calidade de representante da entidade __________________________, con C. I. F.___________________, con coñecemento dos delitos nos que puidera incorrer por falsidade, DECLARO: 1. Que coñezo e acepto as bases da convocatoria promovida polo Concello de Riveira destinada a clubs deportivos correspondente ao exercicio 2010, e que non estou incurso en causa de incompatibilidade ou incapacidade algunha para contratar e percibir subvencións da administración pública.2. Que o Club por min representado se somete ás actuacións de comprobación e á achega da documentación que o Concello de Riveira poida acordar para comprobar que as actuacións ás que dedique a subvención, no caso de que nos fose concedida, se corresponden cos fins para os que se solicita.3. Que o club por min representado se compromete a difundir na publicidade das actividades subvencionadas o carácter público do financiamento, indicando expresamente a colaboración do Concello de Riveira, inserindo o seu logo oficial en todo o material que se utilice para dita difusión 4. Que a entidade por min representada se compromete a cumplir as obrigas contables que lle resultan de aplicación.5. Que o club está ó corrente das súas obrigas tributarias e coa Seguridade Social.6. Que sin perxuízo do anterior, AUTORIZO/NON AUTORIZO. ao Concello de Riveira para solicitar no nome do club por min representado as correspondentes certificacións da Axencia Estatal da Administración Tributaria e da Tesourería da Seguridade Social, a fin de acreditar o cumprimento destas obrigas. Riveira, _______ de __________________de 20__. Asdo. O representante da entidade. MODELO DE SOLICITUDE DE SUBVENCIÓN DESTINADA A CLUBS DEPORTIVOS. Datos do club Datos do representante 1.- OBXECTO DA SUBVENCIÓN: (Deberase describir, DE XEITO SUFICIENTE DETALLADO, a actividade para a que se solicita a subvención, así como o fin ou obxectivo que se espera acadar ca mesma. En caso de que o espazo ofrecido neste cadro non fora suficiente, a descrición poderá ser reproducida en documentos aparte, que se engadirán a esta solicitude). Nota.- Este número deberá estar razoado, de xeito que sexa posible acreditar a súa veracidade. O razoamento pode basearse en aspectos como o número de socios do club, número de equipos integrados no mesmo. etc.) Riveira, _____ de __________de 20__. Asdo./ O representante da entidade. NOTA.- A ESTE ANEXO DEBERÁ XUNTARSE NECESARIAMENTE UNHA MEMORIA DETALLADA NA QUE SE REFLICTA O CONXUNTO DE ACTIVIDADE DESENVOLTA POLO SOLICITANTE NO ANO 2009, ASÍ COMO O DETALLE PORMENORIZADO DOS GASTOS E INGRESOS DESE EXERCICIO. DESIGNACIÓN DA CONTA BANCARIA I. Datos do representante II. Datos da entidade III. Datos bancarios CERTIFICACIÓN RELATIVA AO NÚMERO DE EQUIPOS EN COMPETICIÓN ASÍ COMO E DO NÚMERO DE LICENCIAS DEPORTIVAS. D/Dª _______________________________________ en calidade de SECRETARIO/A do club ______________________________________. CERTIFICA: Que durante a tempada 08/09, o club tivo ______________________ equipos en competición, así como __________________________________ licencias deportivas. Asdo.- O Secretario. CONTA XUSTIFICATIVA. D/Dª _______________________________________ en calidade de representante do club ______________________________________. Declara: Que foron efectuadas as actividades financiadas ca achega concedida polo Concello de Riveira, ao abeiro da convocatoria de axudas a clubs deportivos correspondente ao exercicio 2010, resultando acadados os obxectivos propostos. Que a relación de gastos e ingresos na que ten incorrido o club por min representado é a que se reproduce a continuación: GASTOS EFECTUADOS. INGRESOS QUE FINANCIARON A ACTIVIDADE. Subvencións. Outros ingresos que financiaron a actividade. Asdo.- O representante.1 Deberán xuntarse orixinais ou copias COMPULSADAS das facturas ou documentos acreditativos do gasto efectuado. En Riveira, a 6.08.2010. O alcalde. José Luis Torres Colomer.